**Kannuksen kaupunki 18.2.2025**

**Tarjouspyyntö vuokrattavista työkoneista**

**Tarjouspyynnön kohde**

Kannuksen kaupungin tekniset palvelut pyytää tarjoustanne kunnallisteknisiin rakennus- ja kunnossapitotöihin soveltuvista työkoneista ja kuljetuskalustosta kuljettajineen ja lisälaitteineen vuodelle 2025.

Tarjoushinta €/tunti (alv 0 %) annetaan tarjouslomaketta käyttäen kone-kohtaisesti.

Hankinnan valintaperusteena on koneiden varustelutaso ja kokonaistalou-dellinen edullisuus.

**Tarjottava kalusto** Tarjottavien laitteiden tulee olla varustettu lakisääteisin varustein ja turva-laittein ja niiden tulee täyttää kulloinkin voimassa olevat työsuojelu- ja turvallisuusmääräykset. Tarvittavia työkoneita ovat mm. kaivinkoneet, traktorikaivurit, kuorma-autot, pyöräkuormaajat, traktorit yms.

Tarjouspyyntö ei koske erikseen tehtäviä hankintoja kuten liikenneväylien ja piha-alueiden talvikunnossapitoa.

**Tarjousta koskevat vaatimukset**

Tarjouspyyntö koskee työkoneen toimittamista kuljettajineen ja lisälaitteineen tuntityöhön (€/h) tilaajan käyttöön. Tarjoukset tehdään tarjouspyynnön mukana oleville tarjouslomakkeille. Tarjoaja on vastuussa kaikista antamistaan tiedoista. Tarjousten tulee olla voimassa koko hankinnan kestoajan 31.12.2025 saakka.

Isommista työkohteista tilaajalla on oikeus pyytää erillistarjous. Vuositarjous voidaan myös jakaa.

Tarjoaja sitoutuu toimittamaan tarjotun kaluston ehdolla, että kone on vapaana töitä tarjottaessa. Tilaaja sopii työmaakohtaisesti työajoista. Tuntihinta maksetaan ainoastaan koneen käyttöajalta, siihen ei lueta ruoka- eikä kahvitaukoja eikä koneen siirtoja. Ylitöistä ei makseta erillistä korvausta, vaan tarjottua tuntihintaa käytetään myös ylitöissä.

Koneen hintaan tulee sisältyä ammattitaitoinen kuljettaja. Kuljettajalta edellytetään voimassa olevia Tieturva I – ja työturvakortteja sekä kuvallista ja veronumerollista henkilökorttia. Kuljettajalta vaaditaan työskenneltäessä SFS-EN 471 2. luokan mukainen turva-asu sekä laitteen ulkopuolella myös turvakypärä.

Urakoitsija on velvollinen toimittamaan tilaajalle kuukausittain tiedot kaikkien edellisenä kuukautena töissä olleiden työntekijöiden tiedot. Tiedot lähetetään tilaajan ilmoittamaan sähköpostiosoitteeseen.

Laskutus suoritetaan kahden viikon välein. Laskutusjakso alkaa työn alkaessa. Kaikki työsuoritukset merkitään tilaajalta saatuun päiväkirjaan, jonka tilaajan edustaja kuittaa. Laskun maksamisen edellytyksenä on, että kuitattu ajopäiväkirja on laskun liitteenä.

**Tarjouksen liitteet**Tarjoajan on toimitettava tilaajavastuulain mukaiset selvitykset tarjouksen liitteenä tai niiden tulee olla tilaajan saatavilla tilaajavastuu.fi -palvelussa:

-selvitys siitä, että yritys on merkitty ennakonperintälain mukaiseen ennakon-perintärekisteriin, työnantajarekisteriin ja arvonlisävelvollisten rekisteriin   
-kaupparekisteriote  
-todistus verojen maksamisesta tai verovelkatodistus tai selvitys siitä, että verovelkaa koskeva maksusuunnitelma on tehty  
-todistukset työntekijöiden eläkevakuutuksista ja -maksuista tai selvitys siitä, että erääntyneitä eläkevakuutusmaksuja koskeva maksusopimus on tehty  
-selvitysten on oltava voimassa selvitysten jättöhetkellä ja ne saavat olla enintään kolmen kuukauden vanhoja sopimuksen tekohetkellä.

Lisäksi tarjoajan on toimitettava selvitys toiminnan vastuuvakuutuksesta ennen sopimuksen tekoa.

**Tarjouksen jättäminen**Tarjouspyyntö on julkaistu myös Kannuksen kaupungin verkkosivuilla osoitteesta https://kannus.fi/hallinto-ja-paatoksenteko/hankinta/

Tarjouslomake liitteineen on toimitettava suljetussa kirjekuoressa ti 18.3.2025 klo 12 mennessä osoitteeseen:

**Kannuksen kaupunki, tekniset palvelut  
PL 42  
69101 Kannus**

Kirjekuoressa tulee olla merkintä ”Vuokrakonetarjous”.

**Lisätietoja**

Lisätietoja antaa työpäällikkö Matti Salmela puh. 044 4745 247 (ma-ke) matti.salmela@kannus.fi

**Liitteet** -tarjouslomake  
-Kone- ja kuljetuspalveluiden hankinnan yleiset ehdot 2008, KE 08